gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8326, del 27-06-2018 (2018/6047)

Informació pública del text refós de la modificació puntual estructural del Pla general d'ordenación urbana 18-E i de l'estudi d'integració paisatgística.
----------------------------------------------------------------------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6047


Data del document
:   18-06-2018

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * administració local
    * pla d'urbanisme

Informació pública del text refós de la modificació puntual estructural del Pla general d'ordenación urbana 18-E i de l'estudi d'integració paisatgística. [2018/6047]  
El Ple de l'Ajuntament de Picassent, en sessió celebrada el dia 31 de maig de 2018, va acordar aprovar inicialment i sotmetre a informació pública el text refós de la modificació puntual estructural del Pla general d'ordenació urbana 18-E, consistent en la delimitació d'àmbit de pla de reforma interior al costat del barranc de Picassent, illes compreses entre el pont d'accés a la població i carrer Santa Teresa, així com l'estudi d'integració paisatgística, redactat pels serveis tècnics municipals.  
  
Cosa que s'exposa al públic durant el termini de 45 dies, comptats a partir de l'endemà de la publicació d'aquest anunci en el Diari Oficial de la Generalitat Valenciana, quedant l'expedient a la disposició de qualsevol interessat, per a deduir les al·legacions i/o reclamacions que considere oportunes.  
L'expedient es pot consultar en l'Oficina Tècnica Municipal i a la pàgina web municipal www.picassent.es  
Transcorregut el citat termini sense que s'hagen presentat al·legacions, la modificació s'entendrà aprovada provisionalment.  
Cosa que es publica en compliment de l'establit en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Picassent, 18 de juny de 2018.- L'alcaldessa: Conxa García Ferrer.
Diari Oficial de la Generalitat Valenciana


Sumari del DOGV 8257, del 20-03-2018 (2018/1919)

Notificació de la sentència dictada en el procediment ordinari número 26/2017.
------------------------------------------------------------------------------

### Dades del document

Número de DOGV
:   8257

Data del DOGV
:   20-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1919


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment ordinari número 26/2017. [2018/1919]  
De: Santander Consumer Finance, SA.  
Procurador: Agustín Martí Palazón.  
Contra: Jean Louis Baillien.  
  
Juan José Valdehita García, lletrat de l'Administració de justícia del Jutjat de Primera Instància número 1 de Dénia, fa saber que, en el procediment ordinari 26/2017, seguit a instàncies de Santander Consumer Finance, SA, contra Jean Louis Baillien, s'ha dictat Sentència número 37/2018, de 5 de febrer de 2018, i atés que han resultat negatives les gestions per a conéixer el domicili o la residència habitual de Jean Louis Baillien, se li fa saber que, el text íntegre de la resolució es troba a la seua disposició en la secretaria d'aquest jutjat i que contra la resolució indicada, es pot interposar un recurs d'apel·lació davant de la Audiència Provincial d'Alacant (art. 466 LEC).  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.  
  
I atés que el demandat, Jean Louis Baillien, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 6 de febrer de 2018.- El lletrat de l'Administració de justícia: Juan José Valdehita García.
Diari Oficial de la Generalitat Valenciana


Sumari del DOGV 8307, del 31-05-2018 (2018/4878)

Informació pública relativa a la sol·licitud de concessió administrativa per a l'ocupació de superfície destinada a l'explotació d'una base de telefonia mòbil al port de Torrevieja.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4878


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la sol·licitud de concessió administrativa per a l'ocupació de superfície destinada a l'explotació d'una base de telefonia mòbil al port de Torrevieja. [2018/4878]  
L'entitat Telxius Torres España, SLU, ha presentat una sol·licitud de concessió administrativa per a l'ocupació d'una superfície destinada a l'explotació d'una base de telefonia mòbil al port de Torrevieja.  
  
En compliment del que es disposa en l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptador des de l'endemà de la publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.  
L'expedient es troba exposat en les dependències següents:  
Conselleria d'Habitatge, Obres Públiques i Vertebració del Territori  
  
Servei d'Administració de Ports i Aeroports  
C/ de la Democràcia, 77  
46359 València  
  
València, 3 de maig de 2018.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8419, del 08-11-2018 (2018/9898)

Notificació de la sentència dictada en el procediment de modificació de mesures número 1911/2016.
-------------------------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9898


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 1911/2016. [2018/9898]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de família. Modificació mesures supòsit contenciós número 1911/2016, seguides a instàncies de Rocío Mateus Castro contra Francisco Antonio Herrera Castro, en situació de rebel·lia, en data 19 d'octubre de 2018, ha recaigut sentència la part dispositiva de la qual diu així:  
  
«Dispositiva  
Estime la demanda de modificació de mesures definitives instades per Rocío Mateus Castro contra Francisco Antonio Herrera Castro, declarat en rebel·lia; ha sigut part el Ministeri Fiscal i dispose la modificació de les mesures definitives que regixen entre les parts, en virtut de la Sentència de divorci de data 22 de desembre de 2011, dictada per aquest jutjat, en els apartats següents:  
  
S'atribueix a la progenitora, Rocío Mateus Castro, l'exercici en exclusiva de la pàtria potestat respecte al fill comú [...].  
Tot això, sense que siga procedent fer una expressa imposició de les costes processals d'aquest procediment a cap de les persones litigants.  
Contra aquesta resolució es pot interposar un recurs d'apel·lació que haurà de presentar-se per escrit davant del jutjat en el termini de vint dies; cal adjuntar-hi un resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat, Francisco Antonio Herrera Castro, en situació de rebel·lia i parador ignorat, expedisc i firme aquest edicte.  
  
València, 23 d'octubre de 2018.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8336, del 11-07-2018 (2018/6387)

Informació pública de la sol·licitud d'autorització administrativa, aprovació del projecte i la declaració, en concret, d'utilitat pública relativa al projecte de l'ampliació de la subestació transformadora de 132/66/20 kV denominada ST Vilamarxant.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8336

Data del DOGV
:   11-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6387


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, aprovació del projecte i la declaració, en concret, d'utilitat pública relativa al projecte de l'ampliació de la subestació transformadora de 132/66/20 kV denominada ST Vilamarxant. [2018/6387]  
Als efectes establits en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i la declaració, en concret, d'utilitat pública de la instal·lació elèctrica que s'indica:  
  
  
Peticionari: Iberdrola Distribución Eléctrica, SAU.  
Emplaçament de la instal·lació: polígon 5, parcel·la 432, terme municipal de Vilamarxant.  
Documents sotmesos a informació pública:  
Projecte. Denominació: Projecte d'ampliació de la subestació transformadora 132/66/20 kV denominada ST Vilamarxant  
Relació de béns i drets afectats  
Pressupost: 1.316.782 -  
  
La qual cosa es fa pública per a general coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servei Territorial d'Indústria i Energia, siti al carrer Gregorio Gea, 27, de València, i també dirigir al servei territorial esmentat les al·legacions que consideren oportunes en el termini de 20 dies, comptadors a partir de l'endemà de la publicació d'aquest anunci.  
Una vegada transcorregut el termini esmentat sense que s'hagen presentat al·legacions, es considerarà que hi estan d'acord i decauran en el dret al tràmit corresponent. Això, sense perjudici de la interposició dels recursos que corresponguen contra la resolució definitiva del procediment, en els terminis legalment i reglamentàriament establits.  
  
València, 31 de maig de 2018.- El cap del Servei Territorial d'Indústria i Energia: Antonio Peris Armengot.
Diari Oficial de la Generalitat Valenciana


Sumari del DOGV 8330, del 03-07-2018 (2018/6462)

Resolució de 19 de juny de 2018, de la Direcció General de Recursos Humans, per la qual se cita les persones interessades en el procediment abreujat número 000354/2018, seguit davant del Jutjat Contenciós Administratiu número 5 de València, a comparéixer en la via jurisdiccional
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6462


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 19 de juny de 2018, de la Direcció General de Recursos Humans, per la qual se cita les persones interessades en el procediment abreujat número 000354/2018, seguit davant del Jutjat Contenciós Administratiu número 5 de València, a comparéixer en la via jurisdiccional [2018/6462]  
El Jutjat Contenciós Administratiu número 5 de València ha reclamat a aquesta unitat administrativa l'expedient referit al procediment següent:  
  
Referència tribunal: procediment abreujat número 354/2018.  
Recurrent: Sicluna Lleget, Javier.  
Persones interessades: pluralitat indeterminada de participants en el concurs de trasllats per a cobrir diverses places de metge o metgessa de família d'equip d'atenció primària d'institucions sanitàries dependents de la Conselleria de Sanitat Universal i Salut Pública, convocat per Resolució de 27 de novembre de 2017, del director general de Recursos Humans i Econòmics; els drets o interessos legítims de les quals pogueren quedar afectats per l'estimació de les pretensions del demandant.  
  
Descripció: recurs contenciós administratiu interposat contra la Resolució de 14 de febrer de 2018, del director general de Recursos Humans i Econòmics, desestimatòria del recurs de reposició interposat contra la Resolució de 27 de novembre de 2017, del director general de Recursos Humans i Econòmics, per la qual es convoca un concurs de trasllats per a cobrir diverses places de metge o metgessa de família d'equip d'atenció primària d'institucions sanitàries dependents de la Conselleria de Sanitat Universal i Salut Pública; referent a una de les places oferides en el Centre de Salut de l'Alcúdia de Crespins.  
  
D'acord amb el que preveu l'article 49 de la Llei 29/1998, de 13 de juliol, de la jurisdicció contenciosa administrativa, se cita les persones interessades en el procediment descrit, a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de l'acte recorregut.  
  
  
València, 19 de juny de 2018.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 8451, del 26-12-2018 (2018/11740)

RESOLUCIÓ de 17 de desembre de 2018, del tribunal del concurs oposició de para la provisió pel torn lliure, de facultatiu o facultativa especialistes en Medicina Interna d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11074


Data del document
:   17-12-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 17 de desembre de 2018, del tribunal del concurs oposició de para la provisió pel torn lliure, de facultatiu o facultativa especialistes en Medicina Interna d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2018/11120]  
De conformitat amb la base sisena de la Resolució de 10 de març de 2017, del director general de Recursos Humans i Econòmics, per la qual es convoca el concurs oposició pel torn lliure, de facultatiu o facultativa especialistes en Medicina Interna d'institucions sanitàries dependents de la Conselleria de Sanitat Universal i Salut Pública (DOGV 7999, 14.03.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit es fa pública la resolució provisional del concurs oposició pel torn lliure.  
Els i les aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 17 de desembre de 2018.- El president del tribunal: Elías Aguillella Arzo. La secretària del tribunal: Juana Belmar López.
Diari Oficial de la Generalitat Valenciana


Sumari del DOGV 8314, del 11-06-2018 (2018/5607)

RESOLUCIÓ d'11 de maig de 2018, de la comissió de valoració del concurs de trasllats de facultatiu o facultativa especialista en Radiodiagnòstic d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 17 d'octubre de 2017, del director general de Recursos Humans i Econòmics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5607


Data del document
:   11-05-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ d'11 de maig de 2018, de la comissió de valoració del concurs de trasllats de facultatiu o facultativa especialista en Radiodiagnòstic d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 17 d'octubre de 2017, del director general de Recursos Humans i Econòmics. [2018/5607]  
  
  
De conformitat amb la base sexta de la Resolució de 17 d'octubre de 2017, del director general de Recursos Humans i Econòmics, per la qual convoca un concurs de trasllats de facultatiu o facultativa especialista en Radiodiagnòstic d'institucions sanitàries dependents de la Conselleria de Sanitat Universal i Salut Pública (DOGV 8155, 24.10.2017), vistes les places sol·licitades pels concursants i segons l'ordre final aconseguit, es fa pública la resolució provisional del concurs de trasllats.  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
  
València, 11 de maig de 2018.- El president de la comissió de valoració: Julio Palmero Dacruz.
Diari Oficial de la Generalitat Valenciana


Sumari del DOGV 8427, del 20-11-2018 (2018/10680)

RESOLUCIÓ de 8 de novembre de 2018, de la Universitat Miguel Hernández d'Elx, per la qual es nomenen funcionaris dels cossos docents universitaris.
---------------------------------------------------------------------------------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10373


Data del document
:   08-11-2018

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 8 de novembre de 2018, de la Universitat Miguel Hernández d'Elx, per la qual es nomenen funcionaris dels cossos docents universitaris. [2018/10194]  
En virtut del concurs convocat per Resolució de 8 de juny de 2018 (Boletín Oficial del Estado de 21.06.2018), i de conformitat amb les propostes elevades per les comissions designades per a jutjar els esmentats concursos.  
Aquest Rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar en el cos de professors titulars d'universitat de la Universitat Miguel Hernàndez d'Elx a:  
  
María Isabel Betlloch Mas, amb document nacional d'identitat número ?949Q, en l'àrea de coneixement de Dermatologia.  
Antonio José Martínez Murcia, amb document nacional d'identitat número ?759A, en l'àrea de coneixement de Microbiologia.  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 8 de novembre de 2018. - El rector: Jesús Tadeo Pastor Ciurana.